el el el el el id el el el el el el el el el en it el el el el el el el en el en el en el el el el el en el el el el el el en el el en el el en el el en el el el
Μπορεί να μας ξεγελάει το Πάσχα που φέτος είναι νωρίς, πάντως πρέπει να το καταλάβουμε ότι ακόμα δεν χτύπησε η ανοιξιάτικη καμπάνα. Βροχερός χειμώνας, μοναδικέ μου αναγνώστη. Σαπίσαμε στη βροχή. Αυτά, βεβαίως, τα λέμε εμείς οι …αστοί. Για… να ρωτήσουμε τι πιστεύουν και τι ελπίζουν στα χωριά… Καλές είναι οι βροχές, λένε, αλλά τι στο καλό γίνεται κάθε τέτοια γιορτινή περίοδο, που από παιδιά δεν μας άφηνε να χαρούμε τις διακοπές μας, το κατάλαβα όταν μελέτησα. Εξακολουθώ, όμως, ακόμα να μην μπορώ να το χωνέψω. Το φεγγάρι παίζει ρόλο, μοναδικέ μου, και ο καθορισμός της κινητής αυτής εβραιοχριστιανικής γιορτής κρέμεται στο …σεληνιακό ημερολόγιο, άρα… το έπιασες το …υπονοούμενο, γιατί τα τραβάμε αυτά τα καιρικά.
Το ίδιο συμβαίνει και με άλλους πολλούς μικρούς υγροβιότοπους του Κόρφου. Ανεξέλεγκτο μπάζωμα. Και από ποιες υπηρεσίες βγαίνουν τα πιο δυνατά ροχαλητά, είπαμε; Έτσι είναι τα νησιά. Οι βιότοποι είναι μικροί και διάσπαρτοι, μα η ποικιλία των μορφών ζωής, μέσα τους, μεγάλη. Οι επιστήμονες το ξέρουν. Τα βατράχια, οι χελώνες, τα πουλιά το ξέρουν. Εμείς το ξέρουμε. Ποιος κάνει ότι δεν το ξέρει, είπαμε; Χρειάζεται να σου πω, μοναδικέ μου, ότι και οι τουρίστες το ξέρουν, εννοείται οι ενδιαφερόμενοι για το περιβάλλον, γιατί μη μου πείτε ότι ο Κόρφος θα σηκώσει ποτέ τουρισμό σων τριών ες… (ήλιος, θάλασσα και… έρως)… Εκτός από αυτό το είδος, υπάρχουν και άλλες εννιά μορφές τουρισμού, για να μην λησμονούμε… Ύστερα, μου λέει κάποιος φίλος Γεραγώτης: Έχουμε και …μπέρντ γουότσερς. ΤΗΝ ΤΥΦΛΑ ΜΑΣ ΕΧΟΥΜΕ. Αυτό μου ξέφυγε δυνατά και οι κυρίες από τα μπροστινά καθίσματα τρόμαξαν. Σταμάτησε το αυτοκίνητο και γύρισαν για να με κοιτάξουν. «Έβαλες χέρι και στο κουτί με το πεσκέσι;» Εντάξει, κυρά μου, τι φωνάζεις; Εδώ, με τέτοιο ινσπέξιον πήδηξα τα Θέρμα του Κόρφου. Αλλά τι λέω; Άλλοι πηδάνε ολόκληρο κόλπο. Άλλοι τραβάνε χωρίς ματιά στις Καλλονές και στα Πλωμάρια… Εμείς όμως νοιαζόμαστε για ποιότητα περιβάλλοντος και ζωής, όπως οι ξύπνιοι επιχειρηματίες θα μπορούσαν με τέτοιο φυσικό υπόβαθρο να αναπτύξουν προσοδοφόρα στέκια.
Νοιαζόμαστε και για τα ψάρια και τα πουλιά, γιατί κόλπος χωρίς πουλιά μένει στέρφος. Ξέρεις τώρα εσύ… Κι όπως έχει αποδειχθεί ότι είμαστε …ένα τίποτα …ζημιάρικο, άλλο τόσο από την ιστορία μαθαίνουμε ότι με αρκετή επιμονή, ακόμα και περιοχές που πιστεύεις ότι καταστράφηκε το μέλλον τους, από τον ίδιο …ζημιάρη άνθρωπο ανασταίνονται. Ακόμα και κόλποι και …παραβιασμένα κουτιά. Επειδή, λοιπόν, έχω καλό σκοπό και προκειμένου …ν’ αποκαταστήσω το κουτί σου, τραβάμε από το παραλιακό φίδι, για Πέραμα, να σου αγοράσω δέκα κομμάτια μπακλαβά. Καλή η Ανάσταση, καλά και τα …εδέσματα.